મીડિયાને લોકશાહીનો ચાથો સ્તંભ કહેવાય છે. પરંતુ રાજકારણીઓ તથા કોર્પોરેટની મીલીભગતના લીધે આ સ્તંભને લૂણો લાગ્યો છે. TRP વધારવા સમાચારને સનસનાટીપૂર્ણ બનાવી રજૂ કરવામાં આવે છે. હવે તો ફેક ન્યૂઝના યુગમાં આપણે પ્રવેશી ચુક્યા છીએ. સામાન્ય વ્યક્તિ માટે ખરા અને ખોટાનો નિર્ણય કરવો મુશ્કેલ થઈ ગયો છે. બીજી બાજુ મીડિયા સરકાર અને મૂડીવાદીઓના હાથનું રમકડુ બનતું દેખાઈ રહ્યું છે. કોઈક અપવાદ હોઈ શકે. જે દર્શાવવું જોઈએ તે દેખાડતા નથી અને મૂળ મુદ્દાથી ભટકાવવા નોન ઇસ્યુને ઇસ્યુ બનાવી ખૂબ ચગાવાય છે. આવી પરિસ્થિતિમાં એક સંતુલિત, સત્ય પર આધારિત તથા નીડર મીડીયાની જરૃર જોવાઈ રહી છે.